અમદાવાદ: શેરબજારમાં જોવા મળેલા ઘટાડાની સાથેસાથે પ્રાઇમરી બજાર ઉપર પણ તેની નકારાત્મક અસર જોવા મળી છે. નવા આઇપીઓનું ગ્રે બજારમાં અગાઉ એવરેજ ૨૦થી ૩૦ ટકા જેટલું પ્રીમિયમ બોલાતું હતું, પરંતુ તાજેતરમાં આવેલા શેલ્બી હોસ્પિટલ અને ફ્યુચર સપ્લાય ચેઇન સોલ્યુશન આઇપીઓનું ગ્રે બજારમાં નિરાશાજનક પ્રીમિયમ બોલાઇ રહ્યું છે. જાણકારોના જણાવ્યા પ્રમાણે શેલ્બી હોસ્પિટલના આઇપીઓમાં હાલ રૂ. ૮-૧૦, જ્યારે ફ્યુચર સપ્લાય ચેઇન સોલ્યુશનના ૧૮થી ૨૦ રૂપિયા પ્રીમિયમ બોલાઇ રહ્યાં છે.